Nr.11.23.20.1/23.11.2020

**CLARIFICARE NR. 2**

În urma solicitărilor telefonice, emitem următoarea clarificare:

**Întrebarea nr. 1:** Care este numarul total de portii (numarul maxim) care trebuie ofertat avand in vedere ca in documentatia pentru ofertanti , Caiet de sarcini, punct 4, loturi 1,2,3 total cantitate maxima de ofertat este de 19.994 portii/lot, iar total rezultat din adunarea portiilor este de 19.944 portii/lot? Cum se va completa propunerea financiară pentru cantitatea maximă, cu valoarea care rezultă din înmulțirea prețului unitar cu suma rezultată din însumarea cantităților maxime pentru fiecare lună sau cu valaorea care rezultă din înmulțirea prețului unitar cu 19.994 porții?

**Răspuns:**

Numărul minim și numărul maxim de porții stabilite pentru fiecare lună sunt cele din caietul de sarcini corespunzătoare pentru fiecare lot în parte.

Dintr-o eroare aritmetică, totalul cantității maxime pentru fiecare lot a fost stabilit eronat în caietul de sarcini ca fiind 19.994 porții/lot. Prin adunarea cantităților maxime lunare pentru fiecare lot rezultă un total de porții de 19.944 porții/lot.

Întrucât prețul unui acord-cadru este prețul unitar pe baza căruia se vor calcula prețurile fiecărei comenzi în funcție de cantitatea comandată, ofertanții își vor elabora propunerea financiară prin stabilirea prețului unitar pentru porție pe care îl vor înmulți cu suma cantităților maxime lunare, respectiv 19.944 porții. Potrivit centralizatorului de prețuri ofertantul va înmulți pentru fiecare lună prețul unitar cu cantitatea maximă lunară, după care va totaliza valorile.

În cadrul procesului de evaluare, comisia de evaluare va verifica propunerile financiare și în ceea ce privește eventualele erori aritmetice. În cazul în care o astfel de eroare se identifică în cadrul ofertelor, achizitorul va solicita ofertantului corectarea acesteia, prețul unitar ofertat rămânând elementul care nu se poate modifica.